# MIKAELINSEURAKUNNAN SEURAKUNTANEUVOSTON KOKOUS

**Aika** Tiistai 29.3.2022 klo 16.00-18.25

**Paikka** Klubi

**Läsnä** Lehikoinen Jouni puheenjohtaja
Artukka Pekka varajäsen
Haimi Katariina jäsen, saapui klo 16.58

 Hangelin Simo jäsen

 Holmroos Mari jäsen

Honka-Hallila Helena jäsen
Lehtinen Seppo jäsen, saapui klo 17.52

 Lindell Pia jäsen, poistui klo 17.28

 Mäenpää Kari jäsen

 Raunio Tanja jäsen

 Sirkiä Anna jäsen

Sjöberg Pia varajäsen
Suomela Hanna jäsen

 Uhinki Ailo jäsen

Valtonen Marjo jäsen­­­­

Kosola Katriina sihteeri

**Poissa** Harjanne Aila varapuheenjohtaja
Kuivala Jarno jäsen
Vierimaa Ulla-Maija jäsen
Viivu Seila jäsen

# § 26 KOKOUKSEN AVAUS

 Puheenjohtaja avasi kokouksen.

# § 27 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 28 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

 Ei saa hakea muutosta oikaisuvaatimuksin.

Päätös Pöytäkirjantarkastajiksi valittiin Hanna Suomela ja Ailo Uhinki.

# § 29 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

 Ei saa hakea muutosta oikaisuvaatimuksin.

Päätös Esityksen mukaan.

# § 30 MIKAELINSEURAKUNNAN LAUSUNTO KOSKIEN VALMISTELURYHMÄN EHDOTUSTA OHJE- JA JOHTOSÄÄNTÖJEN UUDISTAMISESTA

*Esittely Käytyään asiasta ensin lähetekeskustelun 22.4.2021/141 § yhteinen kirkkoneuvosto päätti kokouksessaan 6.5.2021/150 § nimetä ohje- ja johtosäännön uudistamista valmistelevaan työryhmään Harri Lukanderin, Auvo Heikkilän, Siv Sandbergin, Ville Niittysen, Leena Kairavuon, Timo Laakson ja ryhmän sihteeriksi Anita Saviojan. Nykyisten ohje- ja johtosääntöjen tausta: yhteinen kirkkovaltuusto hyväksyi omalta osaltaan nykyisen kirkkoneuvoston ohjesäännön ja yhteisten tehtävien johtosäännön 13.12.2018/70 §. Ohjesääntöön on tämän jälkeen 17.6.2021/52 § tehty sähköisen kokouksen mahdollistamat lisäykset, jotka tuomiokapituli on 10.8.2021 vahvistanut.*

*Uudistuksen tavoitteet:*

*Yhteisen kirkkoneuvoston 22.4.2021/141 § sääntöuudistukselle asettamat tavoitteet olivat seuraavat: - esiin tulleiden muutostarpeiden/-paineiden huomioon ottaminen - yhtymän johtamistavan vakiinnuttaminen sekä parempi koordinaatio ja synergia - yhtymän hallinnon järjestämistapa ja organisaatiorakenne - esittelyvastuiden järjestäminen - ratkaisuvallan siirron (delegointi) lisääminen yhteiseltä kirkkoneuvostolta johtaville viranhaltijoille ja lähiesimiehille - henkilöstöresurssien optimaalinen käyttö ja osaamisen taso.*

*Yhteinen kirkkoneuvosto päättää pyytää valmistelutyöryhmän laatimista ohje – ja johtosääntöehdotuksista sekä johtamisjärjestelmän kuvausehdotuksesta seurakuntaneuvostojen, kiinteistöjohtokunnan, yhteisen diakonia- ja sielunhoitotyön johtokunnan ja yhteisen kasvatustyön johtokunnan lausunnot 18.3.2022 mennessä.*

Esitys Mikaelinseurakunta antaa seuraavanlaisen lausunnon:

Ohje- ja johtosääntöjen uudistaminen on ajankohtainen ja tarpeellinen asia. Seurakuntatyön muutokset sekä toimintakentän haasteet aikaansaavat uudistustarpeen. On myös tärkeää todeta, että ruohonjuuritason työn näkökulma on ratkaiseva seikka, johon kaiken uudistamistyön tulee nojata. Paikallisseurakunnat edustavat laajinta ja luotettavinta asiantuntemusta, joka tulee ottaa erityisellä tavalla huomioon. Kaiken yhdessä tehtävän tulee nojautua seurakuntien yhdessä sopimiseen, eikä erillisten palveluyksiköiden sisäisiin päätöksiin. Tähän suuntaan myös johtokuntien toimintaa tulisi suunnata. Tulevaisuudessa juuri paikallisseurakuntien rooli monimuotoisina kirkollisina toimijoina ja hengellisinä yhteisöinä korostuu. Niiden johdolla seurakuntatyön kehittäminen ja uudistaminen onnistuu parhaalla mahdollisella tavalla. Työvoimaa tulee suunnata entistäkin enemmän pois toimistotyöstä tavoittavaan kenttätyöhön. Päällekkäisyyksiä on myös rohkeasti uskallettava karsia. Luottamushenkilöiden roolia tulee myös vahvistaa.

Seurakuntien tarpeiden huomiointi

Seurakuntayhtymän perussäännössä seurakunnat ovat siirtäneet joitakin hengellisen työn tehtäviä seurakuntayhtymän yhteisten tehtävien hoidettaviksi. Yhteinen kasvatus ja yhteinen diakonia- ja sielunhoito ovat kuitenkin vuosien saatossa eriytyneet liian kauaksi seurakuntien tarpeista.

Perussäännössä ja johtosäännössä puhutaan ”yhdessä sovituista tehtävistä”, mutta näitä tehtäviä ei ole kuitenkaan koskaan yhdessä sovittu.

Yhteisten tehtävien viranhaltijoiden tehtävänkuvat ja työtehtävät muuttuvat ja syntyvät seurakuntien tietämättä, toiminta- tai koulutussuunnitelmia laadittaessa ei seurakuntien näkemyksiä huomioida.

Seurakunnat eivät tarvitse tuekseen niinkään ylätason koordinointi- ja suunnittelutyötä, vaan panostukset tulee tehdä seurakuntalaisten kohtaamiseen ruohonjuuritason työssä. Kirkon tulevaisuus on kentällä tehtävän työn ja ihmisten kohtaamisten varassa.

Edellä nimetyistä ongelmista huolimatta seurakuntaneuvosto toteaa, että seurakuntien ja yhteisten työmuotojen välinen yhteistyö on viime vuosina parantunut, mistä halutaan lausua kiitos nykyisille johtaville viranhaltijoille.

Muutos esittelyoikeuteen

Nykyinen yhteisten tehtävien johtosääntö sisältää useita kirjauksia, joiden tarkoituksena on ollut taata seurakuntien tarpeiden huomiointi yhteisissä tehtävissä:

1 § Yhteiset tehtävät hoidetaan kiinteässä ja jatkuvassa vuorovaikutuksessa seurakuntien kanssa. Tarkastusjohtokunta ja strategiaryhmä seuraavat yhteisten tehtävien työn tarkoituksenmukaisuutta ja sitä, miten hyvin yhteiset tehtävät tukevat seurakuntien perustehtävän toteutumista.

1 § Seurakuntayhtymälle siirretyn hengellisen työn tulee toteutua yhteistyössä seurakuntien kanssa ja sille asetetaan yhdessä tavoitteet strategiaryhmässä.

2 § (Johtokunnan tehtävänä on) toimia yhteistyössä seurakuntayhtymän seurakuntien ja muiden yhteisten tehtävien yksiköiden kanssa,

2 § (Johtokunnan tehtävänä on) varmistaa, että seurakuntien näkemykset tulevat huomioon otetuiksi toiminta- ja taloussuunnitelmaa sekä talousarviota laadittaessa,

5 § (Johtavan viranhaltijan tehtävänä on) asettaa yksikkönsä työlle tavoitteet yhteistyössä seurakuntien ja muiden yksikköjen kanssa.

12 § Yhteinen diakonia- ja sielunhoitotyö toimii tiiviissä yhteistyössä paikallisseurakuntien kanssa.

13 § Yhteinen kasvatustyö toimii tiiviissä yhteistyössä paikallisseurakuntien sekä muiden alueellisten oman alan toimijoiden kanssa.

Seurakuntaneuvosto katsoo kuitenkin, että nämä pykälät eivät ole tarpeeksi parantaneet tilannetta. Tämän vuoksi seurakuntaneuvosto näkee hyvänä ehdotetun esittelyoikeuden siirtämisen hengellisissä asioissa yhteisen kirkkoneuvoston puheenjohtajalle.

Tällä tavoin jonkin seurakunnan kirkkoherra on aina keskeisesti mukana linjaamassa ja suunnittelemassa niitä hengelliseen työhön liittyviä päätösasioita, jotka yhteiseen kirkkoneuvostoon käsiteltäviksi tulevat.

Jos ja kun valmistelutyöryhmän ehdotus monien rutiiniluontoisten henkilöstöasioiden siirtämisestä viranhaltijoille toteutuu, jää kyseisiä hengelliseen työhön liittyviä päätösasioita jäljelle enää vuosittain vain n. 10-15. Esittelyvastuun siirtäminen yhteisen kirkkoneuvoston

puheenjohtajalle ei siis tarkoita erityisen suurta työmäärää hänelle. Varsinkin kun samalla häneltä on siirtymässä kiinteistöjohtajan, alueellisen keskusrekisterin johtajan ja henkilöstöpäällikön suora esimiehisyys pois.

Seurakuntaneuvosto näkee, että on erittäin tärkeää, että seurakuntien tarpeet ja yhteiset tehtävät sidotaan tehokkaalla tavalla yhteen. Tämän vuoksi ei ole missään nimessä järkevää palata ajassa taaksepäin esimerkiksi perustamalla yhteisten tehtävien johtajan virkaa. Taloudellisten kustannusten ja hallinnon moniportaistumisen lisäksi, se vahvistaisi siiloutumista, heikentäisi seurakuntien tarpeiden huomioimista ja haittaisi yhdessä tekemistä. Kyse olisi seurakuntien aseman heikentymisestä. Hyvässä kehityksessä otettaisiin askelia taakse päin.

Luottamushenkilöiden toive pöytäkunnan pienentämisestä näkyy työryhmän ehdotuksessa. Kirkkolain mukaan kirkkoherroilla on läsnäolo- ja puheoikeus yhteisen kirkkoneuvoston kokouksissa. Laki perustuu siihen, että kaikki seurakuntayhtymän asiat kuuluvat niille itsenäisille seurakunnille, jotka seurakuntayhtymän ovat perustaneet.

Valmisteluryhmän ehdotuksessa säilytetään yhteisten tehtävien johtavilla viranhaltijoilla valmisteluvastuu toimialansa asioihin yhteisessä kirkkoneuvostossa, ja jatkossakin heitä kutsutaan tarvittaessa mukaan kokouksiin. Myös operatiivisessa johtoryhmässä, tärkeässä uudessa valmisteluelimessä, kasvatustyön johtajan, diakonia- ja sielunhoitotyön johtajan ja alueellisen keskusrekisterin johtaja rooli olisi hyvin merkittävä. Kyseisten kolmen johtavan viranhaltijan läsnäolo-oikeus yhteisessä kirkkoneuvostossa on nykyisessäkin johtosäännössä rajattu vain omien pykälien käsittelyn ajaksi. Esittelyvastuun siirtäminen yhteisen kirkkoneuvoston puheenjohtajalle ei käytännön tasolla merkitsisi siis radikaalia muutosta. Se kuitenkin parantaisi seurakuntien tarpeiden huomiointia ja yhdessä tekemistä.

Strategiaryhmä

Seurakuntaneuvoston näkee hyvänä, että luottamushenkilöiden rooli vahvistuu. Puolet jäsenistä olisi jatkossa luottamushenkilöitä. Myös puheenjohtajuuden siirtyminen luottamushenkilölle on perusteltua. Strategiaryhmän tehtävät painottuisivat jatkossa strategian keskeisiin osa-alueisiin ja ryhmän muita tehtäviä karsittu. Tämä on hyvä ehdotus.

Hallintojohtajan viran lakkauttaminen

Viran lakkauttaminen ja tehtävien jakaminen on seurakuntaneuvoston mielestä perusteltua.

Asiantuntijaryhmät

Asiantuntijaryhmien rooli ja päätösvalta on ollut epäselvää, samoin niiden kirkkolaista löytyvä peruste. Ne voidaan korvata yhteisen kirkkoneuvoston asettamilla, sellaisilla toimikunnilla, jotka perustetaan tarpeen mukaan tiettyä tehtävää varten esim. ympäristö-, musiikki- ja kuvataidetoimikunta. Ne asiantuntijaryhmät, joilla on ollut hoidettavana tärkeitä tehtäviä, tulee muuttaa toimikunniksi.

Delegoinnit

Seurakuntaneuvosto näkee ehdotukset hyvinä. Hallinto kevenisi, kun johtaville viranhaltijoille ja lähiesihenkilöille siirtyisi yhteiseltä kirkkoneuvostolta rutiininomaisia henkilöstö- ja esimiestehtäviä Tämä mahdollistaisi yhteiselle kirkkoneuvostolle keskittymisen laajakantoisimpiin asioihin ja merkittävimpiin linjauksiin.

Johtokunnille on hyvä siirtää ehdotuksen mukaisesti strategisen suunnittelun tehtäviä.

Ei saa hakea muutosta oikaisuvaatimuksella.

Tiedoksi Yhteinen kirkkoneuvosto

Päätös Mikaelinseurakunta antaa seuraavan lausunnon:

Ohje- ja johtosääntöjen uudistaminen on ajankohtainen ja tarpeellinen asia. Seurakuntatyön muutokset sekä toimintakentän haasteet aikaansaavat uudistustarpeen. On myös tärkeää todeta, että ruohonjuuritason työn näkökulma on ratkaiseva seikka, johon kaiken uudistamistyön tulee nojata. Paikallisseurakunnat edustavat laajinta ja luotettavinta asiantuntemusta, joka tulee ottaa erityisellä tavalla huomioon. Kaiken yhdessä tehtävän tulee nojautua seurakuntien yhdessä sopimiseen, eikä erillisten palveluyksiköiden sisäisiin päätöksiin. Tähän suuntaan myös johtokuntien toimintaa tulisi suunnata. Tulevaisuudessa juuri paikallisseurakuntien rooli monimuotoisina kirkollisina toimijoina ja hengellisinä yhteisöinä korostuu. Niiden johdolla seurakuntatyön kehittäminen ja uudistaminen onnistuu parhaalla mahdollisella tavalla. Työvoimaa tulee suunnata entistäkin enemmän pois toimistotyöstä tavoittavaan kenttätyöhön. Päällekkäisyyksiä on myös rohkeasti uskallettava karsia. Luottamushenkilöiden roolia tulee myös vahvistaa. Asiantuntijaryhmiä tarvitaan myös jatkossakin.
Kirkon perustehtävän tulee näkyä ohje- ja johtosääntöuudistuksessa.

Seurakuntaneuvosto kävi ensin läpi yhtymän nykyisen organisaatiorakennekaavion. Sen johdosta esitettiin seuraavat kommentit:
- Johtokuntien ja yksiköiden lausunnot pitää ottaa huomioon
- Asiantuntijaryhmien ammattitaitoa pitäisi arvostaa
- Uusi organisaatiorakennekaavio täydennettynä johtavien viranhaltijoiden nimillä olisi tarpeen ja selventäisi asioiden käsittelyä. Kaaviossa pitäisi selkeästi näkyä myös toimivaltasuhteet. Myös operatiivinen johtoryhmä pitää mainita rakennekaaviossa, vaikka se ei käytäkään päätöksentekovaltaa.
- Yhtymän strategian pitäisi toteutua ohje- ja johtosääntöjen uudistuksessa.

Johtamisjärjestelmän kuvaukseen tehtiin seuraavat muutosesitykset:
- kohtaan Johtokunnat: *uutena johtokuntiin tulisi kuhunkin seurakuntien edustajaksi läsnäolo- ja puheoikeudella yksi kirkkoherra tai johtokunnan vastuualueeseen liittyvä seurakunnan johtava viranhaltijaa* tulisi muuttaa muotoon
**Kirkkoherran tai seurakunnan johtavan viranhaltijan edustus ei ole välttämätön, vaan heidät kutsutaan johtokuntien kokouksiin tarvittaessa.**- kohtaan Strategiaryhmä: *yhteinen kirkkoneuvosto asettaa ja valitsee jäsenet kahdeksi vuodeksi kerrallaan* korjataan muotoon
**Yhteinen kirkkovaltuusto** asettaa ja valitsee jäsenet kahdeksi vuodeksi kerrallaan.
- kohtaan Yhteisen kirkkoneuvoston esittelykokous lisätään
**esittelijän toivotaan olevan paikalla**
- kohdassa Operatiivinen johtoryhmä korjattiin kirjoitusvirhe **lakiasiainpäällikkö**- kohdassa Toimikunnat, ohjausryhmät ja työryhmät lisättiin
**Toimikuntien, ohjausryhmien ja työryhmien roolit pitää selkeästi määritellä** ja **luottamushenkilöiden määrä pitää säilyttää.**Yhteisen kirkkoneuvoston ohjesääntöehdotukseen tehtiin seuraavat muutosesitykset:
- 10 § Läsnäolo- ja puheoikeus lisätään
**Viestintäpäällikkö ja tarvittaessa yhteisten työmuotojen asioiden esittelijä mukaan kokouksiin.**- 13 § Esittely lisätään
*Esittelijöinä toimivat hallinto- ja talousjohtaja, kiinteistöjohtaja, yhteisen kirkkoneuvoston puheenjohtaja* **sekä yhteisten työmuotojen edustaja.**

Yhteisten tehtävien johtosääntöehdotuksessa korjattiin kohtaan 3 § Strategiaryhmä
Strategiaryhmässä on 12 yhteisen **kirkkovaltuuston** valitsemaa jäsentä, joista kuusi on luottamushenkilöitä ja joista valitaan puheenjohtaja sekä yhteisen kirkkoneuvoston puheenjohtaja, kaksi muuta kirkkoherraa ja kolme seurakuntayhtymän johtavaa viranhaltijaa, joista yksi on hallinto- ja talousjohtaja.

Seurakuntayhtymän johtokuntien yhteiseen johtosääntöehdotukseen tehtiin seuraavat muutokset:
1 § Johtokunnan kokoonpano
Johtokuntaan kuuluu 10 jäsentä. **Vaaliliittojen mukaiset varajäsenet.** Johtokunnan jäsenten tulee edustaa monipuolisesti johtokunnan toimialaa. Yhteinen kirkkovaltuusto valitsee johtokunnalle puheenjohtajan johtokunnan toimikauden ajaksi. Johtokunta valitsee keskuudestaan varapuheenjohtajan johtokunnan toimikauden ajaksi.
8 § Läsnäolo- ja puheoikeus johtokunnan kokouksessa
Johtokunnan kokouksessa läsnäolo- ja puheoikeus on yhteisen kirkkoneuvoston puheenjohtajan ja yhteisen kirkkoneuvoston valitseman jäsenen lisäksi **tarvittaessa** seurakuntia edustavalla kirkkoherralla tai johtokunnan toimialan vastaavalla seurakunnan johtavalla viranhaltijalla. Läsnäolo- ja puheoikeus on lisäksi kiinteistöjohtokunnassa hallinto- ja talousjohtajalla sekä teknisellä sihteerillä. Johtokunnalla tai sen puheenjohtajalla on oikeus kutsua johtokunnan kokoukseen asiantuntijoita kuultaviksi. Edellä mainitulla henkilöllä on oikeus ottaa osaa keskusteluun, mutta ei päätöksen tekemiseen.

# § 31 MUUT MAHDOLLISET ASIAT

- Huhtikuun kokousta ei pidetä
- Toukokuun kokoukseen kutsutaan työntekijät mukaan
- Cafe Mikaelissa kokoontuu joka keskiviikko kansainvälinen kahvila

§ 32 ILMOITUSASIAT Ei ilmoitusasioita.

# § 33 MUUTOKSEN HAKU

 Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 34 KOKOUKSEN PÄÄTTÄMINEN

 Puheenjohtaja päätti kokouksen klo 18.25.

Pöytäkirjan vakuudeksi:

Jouni Lehikoinen Katriina Kosola

puheenjohtaja sihteeri

Hanna Suomela Ailo Uhinki

pöytäkirjantarkastaja pöytäkirjantarkastaja